เป็นโรคกระเพาะอาหารชนิดไม่มีแผลอักเสบแดง เป็นมาหลายเดือนปวดท้องตลอด ส่องกล้องแล้วเมื่อวันที่4กันยายนที่ผ่านมา ผลออกมา ปกติแค่กระเพาะแดงๆ นิดหน่อย แต่น้ำหนักลดลงถึง10กว่าโลเกิดจากอะไรค้ะหรือเป็นเพราะเราทานน้อยลง หรือเกี่ยวกับโรค ค้ะ เป็นเรื้อรังค้ะ
สวัสดีค่ะ เรื่องของกระเพาะอาหารอักเสบและการส่องกล้อง เคยตอบแล้วในส่วนคำถามเพิ่มเติมเรื่องของน้้ำหนักที่ลดลงนั้น นึกถึงจากตัวโรคได้น้อย หากเป็นกระเพาะอาหารอักเสบชนิดแค่แดงนิดหน่อย ไม่มีแผลขนาดใหญ่ หรือไม่มีเนื้อร้ายในกระเพาะที่แพทย์สงสัยและตัดไปตรวจเพิ่มเติม อาจจะเป็นสาเหตุอื่นๆเช่นคลื่นไส้ อาเจียนมากจนกินได้น้อยลง ความกังวลจากตัวโรค มะเร็งบริเวณอื่น วัณโรค โรคไทรอยด์เป็นพิษ กินจุ แต่น้ำหนักลด ใจสั่น มือสั่น ตาโปน หรือมีโรคภูมิคุ้มกันบกพร่องเช่น hiv เป็นต้นแนะนำรักษาเรื่องกระเพาะอาหารอักเสบตามที่แพทย์สั่ง กลับไปติดตามอาการ ถ้ามีน้ำหนักลดมาก ร่วมกับมีอาการอื่นเช่นไอเป็นเลือด ถ่ายเป็นเลือด ถ่ายดำ อาเจียนเป็นเลือด อ่อนเพลียมาก อาเจียนมาก ใจสั่น ควรกลับไปพบแพทย์เพื่อหาสาเหตุเพิ่มเติม